മഴയ്ക്ക് നേരിയ ശമനം നാല് ജില്ലകളില് യെല്ലോ അലര്ട്ട് തിരുവനന്തപുരം: സംസ്ഥാനത്ത് മഴയ്ക്ക് നേരിയ ശമനം. വിവധ ജില്ലകളില് ഇന്ന് പ്രഖ്യാപിച്ചിരുന്ന ഓറഞ്ച് അലര്ട്ട് പിന്വലിച്ചു. കൊല്ലം, പത്തനംതിട്ട, ഇടുക്കി, പാലക്കാട് ജില്ലകളില് ഇന്ന് യെല്ലോ അലര്ട്ടാണ്. നാളെ പാലക്കാട്, മലപ്പുറം എന്നിവിടങ്ങളില് ഓറഞ്ച് അലര്ട്ടും പ്രഖ്യാപിച്ചിട്ടുണ്ട്. ശനിയാഴ്ച വരെ ഒറ്റപ്പെട്ടയിടങ്ങളില് ശക്തമായ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഓറഞ്ച് അലര്ട്ട് പ്രഖ്യാപിച്ചിരിക്കുന്ന ജില്ലകള് ഒക്ടോബര് 15: പാലക്കാട്, മലപ്പുറം. ഒക്ടോബര് 16: മലപ്പുറം, കോഴിക്കോട്, വയനാട്, കണ്ണൂര്. യെല്ലോ അലര്ട്ട് പ്രഖ്യാപിച്ചിരിക്കുന്ന ജില്ലകള് ഒക്ടോബര് 14: കൊല്ലം, പത്തനംതിട്ട, ഇടുക്കി, പാലക്കാട്. ഒക്ടോബര് 15: തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം, തൃശ്ശൂര്, കണ്ണൂര്, കാസര്ഗോഡ്. ഒക്ടോബര് 16: കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം, തൃശ്ശൂര്, പാലക്കാട്, കാസര്ഗോഡ്. ഇന്ന് മുതല് ശനിയാഴ്ച വരെ കേരള ലക്ഷദ്വീപ്കര്ണാടക തീരങ്ങളിലും അതിനോട് ചേര്ന്നുള്ള മധ്യകിഴക്കന്, തെക്ക്കിഴക്കന് അറബിക്കടല് എന്നീ സമുദ്ര മേഖലകളില് മണിക്കൂറില് 40 മുതല് 50 കി.മീ വരെ വേഗതയിലും ചില അവസരങ്ങളില് 60 കി.മീ വരെ വേഗതയിലും വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥയ്ക്കും സാധ്യതയുള്ളതിനാല് മത്സ്യബന്ധനത്തിന് പോകാന് പാടുള്ളതല്ല എന്ന് ദുരന്ത നിവാരണ അതോറിറ്റി അറിയിച്ചു. ഒക്ടോബര് 14: മധ്യ ബംഗാള് ഉള്ക്കടലിലും, അതിനോട് ചേര്ന്ന് കിടക്കുന്ന ആന്ഡമാന് കടലിലും, മണിക്കൂറില് 40 മുതല് 50 കി.മീ വരെ വേഗതയിലും ചില അവസരങ്ങളില് 60 കി.മീ വരെ വേഗതയിലും വീശിയടിച്ചേക്കാവുന്ന ശക്തമായ കാറ്റിന് സാധ്യതയുണ്ട്. ഒക്ടോബര് 15: മധ്യ ബംഗാള് ഉള്ക്കടലിലും, അതിനോട് ചേര്ന്ന് കിടക്കുന്ന ആന്ഡമാന് കടലിലും, ആന്ധ്ര പ്രദേശ് തീരങ്ങളിലും മണിക്കൂറില് 40 മുതല് 50 കി.മീ വരെ വേഗതയിലും ചില അവസരങ്ങളില് 60 കി.മീ വരെ വേഗതയിലും വീശിയടിച്ചേക്കാവുന്ന ശക്തമായ കാറ്റിനും സാധ്യതയുണ്ട് ഒക്ടോബര് 16: മധ്യ, വടക്കന് ബംഗാള് ഉള്ക്കടലിലും, ആന്ഡമാന് കടലിലും മണിക്കൂറില് 40 മുതല് 50 കി.മീ വരെ വേഗതയിലും ചില അവസരങ്ങളില് 60 കി.മീ വരെ വേഗതയിലും വീശിയടിച്ചേക്കാവുന്ന ശക്തമായ കാറ്റിനുമാണ് സാധ്യത. കോവിഡ് മരണങ്ങള്: ബിപിഎല് കുടുംബങ്ങള്ക്ക് 5000 രൂപ വച്ച് മൂന്നു വര്ഷത്തേക്ക് ധസഹായം